વિશ્વામિત્ર ઋષિ તપ કરતા હતા ત્યારે ગાલવ ઋષિએ તેમની ખૂબ જ હેતથી પરિચર્યા કરી. વિશ્વામિત્ર ઋષિ ગાલવની સેવાથી અત્યંત પ્રબાવિત થયા. વિશ્વામિત્ર ઋષિની વિદાય લેતી વખતે ગાલવ ઋષિએ કહ્યું:’ આપ મને કહો, હું તમને શી ગુરુદક્ષિણા આપું?’ વિશ્વામિત્ર કહે છે: ‘તું જા.’ ‘ગચ્છ, ગચ્છ’ એવા વિશ્વામિત્રના શબ્દો સામે ગાલવ ‘હું શું આપું’(કિં દદામીતિ) એવી જિદ્ પકડી રાખે છેવિશ્વામિત્ર ક્રોધમાં આવીને કહે છે:’ચન્દ્રમા જેવા શ્વેત રંગવાળા તથા એક કાન કાળો હોય એવા આઠસો અશ્વો મને આપ !’